《芜湖县》
宋代·董嗣杲

云墙风柂舣江湄，客寄何心听是非。
国课转亏商旅瘠，县官频易吏胥肥。
花迷夜市灯初合，柳匝寒田水自围。
今古通津离别地，晓沙晴日出蟂矶。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。